ناروى: نيول شوي تن منلۍ هرڅه یوازې کړي
پوليسو يو مرستيال مشر وائي چې بريوک د بمونو او ډزو د هاغو دواړو پيښو ذمه واري قبوله کړې چې پکې لږ ترلږه 92 کسان وژل شوي وؤ خو هغه جرمناکه غلطي نۀ مني
ناروى کې د جمعې په ورځ ترسره شوؤ خونړيو د ډزو او بمي چاؤدنی شک کې د نيول شوي تن وکيل او پولیس وئيلي دي چې ملزم منلۍ چې دغه هر څه یې په یوازې ځان کړي دي. ځېنو عېني شاهدانو د بیانو ترمخه دویم برید کوونکی تن هم موجود ؤ. پولېس وائي دوي به دا خبره باوره کوي چې ايا بريد کوونکى يو ؤ که زيات؟ د پوليسو يو مرستيال مشر Sveinung Sponheim وائي چې بريوک د بمونو او ډزو د هاغو دواړو پيښو ذمه واري قبوله کړې چې پکې لږ ترلږه 92 کسان وژل شوي وؤ خو هغه جرمناکه غلطي نۀ مني. د صفايۍ وکيل گئير ليپيسټاډ وئيلي دي چې اينډرز بيرنگ بريوک دبريدونو ذمه واري قبوله کړې ، چې په ظاهره دغه بريدونه دمنصوبه بندۍ څخه وروسته شوي دي، هغه په دې اړه نور تفصيلات نۀ دي ورکړي. د ناروی پوليس وائي چې هغوي د جمعې په ورځ دبريدونو په اړه اوسلو کې يوه کارروائي ترسره کړې خو په دغه حقله يې نور تفصيلات نۀ دي په ډاگه کړي. د ناروى پايه تخت اوسلو کې په حکومتي هيډکوارټرز بريد کې اووۀ کسان وژل شوي وؤچې له وروستو په يوه جزيه جوړ دځوانانو کيمپ کې دډزو له امله 85 کسان وژل شوي وؤ. پوليس وائي چې نيول شوى 32 کلن بريوک تندرويه عيسائي دى او هغه په انټر نيټ داسلام په ضد مواد هم خپارۀ کړي ، او داطلاعاتو ترمخه هغه په ناروى کې مختلفو تهذيبونو ته دارزښت ورکولو هم سخت مخالف ؤ. پوليس چارواکي وائي د هاغو کسانو لټه کوي چې دهغوي په حقله شک دى چې دډزو دويرې يې سمندري ته دانگلي وؤ خو بيا په لامبو سره تر ساحل پورې نۀ وؤ رارسيدلي. دبريوک په ضد دترهه گرۍ ددفعاتو ترمخه باقاعده مقدمه درج کړل شوې او هغه به دگل په ورځ محکمې ته وړاندې کولى شي. د ناروى اولس ددغو بمي چاؤدنو له امله دوژل شوؤ کسانو په ياد کې ماتم نمانځي ، تر ټولو ستره ماتمي اجتماع په اوسلو کې وه ، دغلته جذباتي وزيراعظم جينز سټالټن برگ په سلگونو ماتم يانو ته وويل دبريدونو وروسته د ناروی اولس په يو والي وياړ کوي.